## 9. évfolyam – fakultációs foglalkozás

Óraszám: 34 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Sajátos ókori civilizációk | 8 |
| 2. Háborúk és hadvezérek az ókorban | 8 |
| 3. A középkor világa | 12 |
| 4. A magyarok korai történelmének vitatott kérdései | 6 |
| *Összes óraszám:* | *34* |

*1. Sajátos ókori civilizációk*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismeri az ókori civilizációk legfontosabb jellemzőit;
* képes felidézni az ókori keleten (Egyiptomi, Mezopotámia, Fönícia, Asszíria, Perzsia) élő emberek életmódjának főbb vonásait, sajátosságait.

Fejlesztési feladatok és ismeretek

* Az állam szerepének bemutatása.
* Sajátos funkciójú államok szerepének felismerése.
* Az ókori civilizációk jelentőségének és kulturális hatásainak felismerése.
* Az ókori civilizációk azonosítása térképen.
* Az ókori civilizációk kulturális és vallási jellemzőinek bemutatása.
* A különböző civilizációk közötti különbségek azonosítása.

Fogalmak: öntözéses földművelés, fáraó, piramis, hieroglifa, ékírás, múmia,

Személyek: Hammurapi, Ehnaton (IV. Amenhotep)

Kronológia: Kr. e. 3000 körül – az ókor kezdete.

Topográfia: Mezopotámia, Babilon, Egyiptom, Fönícia, Asszíria, Perzsia

Javasolt tevékenységek

* Képek gyűjtése a különböző civilizációk kultúrájának bemutatásához
* Térbeli beazonosítása az egyes civilizációknak az atlaszban, a földrajzi környezet szerepének vizsgálata
* Jelentősebb ókori keleti uralkodók tevékenységének értelmezése forrásszemelvények alapján
* A témához kapcsolódó verseny- és érettségi feladatok megoldása

*2. Háborúk és hadvezérek az ókorban*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* be tudja mutatni a tanult háborúk okait és következményeit; illetve fel tudja idézni a jelentősebb személyekhez, hadvezérekhez kapcsolódó történeteket;
* felismeri a háborúk politikai, gazdasági és társadalmi hatásait

Fejlesztési feladatok és ismeretek

* Az állam és hadsereg viszonyának felismerése.
* Az ókori hatalmi viszonyok értelmezése.
* A háborúk kimenetelét befolyásoló tényezők felismerése.
* A hadvezér, mint történelmi személyiség helyes megítélése

Fogalmak: városállam/polisz, demokrácia, népgyűlés, sztratégosz, cserépszavazás, rabszolga, hopliták, patrícius, plebejus, consul, senatus, dictator, provincia, légió, punok.

Személyek: Kleiszthenész, Miltiadész, Themisztoklész, Ariszteidész, Periklész,

Kronológia: Kr.e. 490, Kr.e. 480, Kr.e. 216, Kr.e. 202

Topográfia: Hellász, Athén, Spárta, Marathon, Szalamisz, Perzsia, Róma, Karthágó, Cannae, Zama

Javasolt tevékenységek

* Az ókori hadviselés legalapvetőbb jellemzőinek bemutatása.
* A görög hoplita felismerése, fegyverzetének azonosítása képen, rekonstrukciós ábrán.
* A görögök katonai felállásának beazonosítása (phalanx, egyenes és ferde hadrend), előnyeik és hátrányaik ütköztetése vitában.
* Információk gyűjtése az ókori római hadsereg szervezeti felépítéséről.
* Jelentősebb ütközetek ábrájának elemzése.
* Ókori csatákat bemutató filmek, filmrészletek megtekintése, megbeszélése.
* A témához kapcsolódó verseny- és érettségi feladatok megoldása.

*3. A középkor világa*

Óraszám: 12 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* bemutatja a keresztény vallás civilizációformáló hatását, a középkori egyházat és kulturális hatásait;
* képes felidézni a középkor gazdasági és kulturális jellemzőit, világképét, meghatározó birodalmait, és bemutatni a rendi társadalmat.

Fejlesztési feladatok és ismeretek

* A középkor társadalmi, gazdasági, vallási és kulturális jellemzőinek bemutatása.
* A társadalmi csoportok közötti jogi különbségek azonosítása.
* Érvekkel alátámasztott vélemény megfogalmazása a középkor világáról.
* A középkor társadalmi berendezkedése és a rendi szemlélet értelmezése.
* A jobbágyság jogainak és kötelességeinek rendszerezése.
* Az egyház szerepének áttekintése a középkori Európában.
* A középkori kolostori élet bemutatása képi vagy szöveges források segítségével.
* A nyugati és keleti kereszténység összehasonlítása.
* A lovagi életmód jellemzőinek azonosítása.
* A városok életének bemutatása képek, ábrák és szöveges források alapján, kitérve a zsidóság városiasodásban játszott szerepére, valamint az antijudaista törekvésekre.
* A céhek működésének jellemzése források alapján.

Fogalmak: uradalom, földesúr, majorság, jobbágy, robot, kiváltság, rend, pápa, érsek, cölibátus, szerzetes, bencés rend, ferences rend, eretnek, inkvizíció, kolostor, katolikus, szent, kódex, román stílus, gótikus stílus, reneszánsz, lovag, nemes, feudalizmus, hűbériség, király, rendi monarchia, keresztes hadjáratok, polgár, céh.

Személyek: Szent Benedek, VII. Gergely, Assisi Szent Ferenc, Aquinói Szent Tamás, Leonardo da Vinci, Gutenberg.

Kronológia: 476–1492 a középkor, 1054 az egyházszakadás, 1347 a nagy pestisjárvány.

Topográfia: Egyházi Állam, Anglia, Franciaország, levantei kereskedelmi hálózat, Velence, Firenze, Hanza kereskedelmi hálózat, Szentföld.

Javasolt tevékenységek

* Képek gyűjtése és rendszerezése román, gótikus és reneszánsz stílusú épületekről.
* Képek gyűjtése az ortodox és a római katolikus egyház jellegzetes épületeiről, azok külső és belső kialakításáról.
* Áttekintő ábra készítése az egyházi hierarchiáról, a főpapok és alsópapok tevékenységéről.
* Prezentáció, bemutató készítése valamely szerzetes, illetve lovagrendről.
* Egy középkori uradalom részeinek, és az ott élők tevékenységének a bemutatása.
* A város jellegzetes helyszíneinek, intézményeinek azonosítása egy fiktív vagy valós középkori várost bemutató ábrán.
* Információk gyűjtése a keresztes háborúk résztvevőiről, a Szentföldről, a lovagrendekről és a jelentősebb keresztes hadjáratok vezetőiről.

*4. A magyarok korai történelmének vitatott kérdései*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismeri a magyar nép őstörténetére és a honfoglalásra vonatkozó tudományos elképzeléseket és tényeket, tisztában van legfőbb vitatott kérdéseivel, a különböző tudományterületek kutatásainak főbb eredményeivel.

Fejlesztési feladatok és ismeretek

* A magyarság eredetére vonatkozó elméletek közötti különbségek megállapítása.
* A magyarok vándorlására, őshazáikra vonatkozó különböző elképzelések megismerése.
* A mondák, a történeti hagyomány és a történettudomány eredményeinek megkülönböztetése.
* A honfoglalás vitatott kérdéseinek megismerése.
* A kalandozó hadjáratok céljainak azonosítása.

Fogalmak: finnugor, törzs, fejedelem, kabarok, vérszerződés, honfoglalás, kettős honfoglalás elmélete, avarok, rovásírás, kalandozások, székelyek

Személyek: Álmos, Árpád, az Árpád-ház

Kronológia: 895 a honfoglalás, 907 a pozsonyi csata

Topográfia: Magna Hungaria, Levédia, Kazár Birodalom, Etelköz, Vereckei-hágó, Kárpát-medence

Javasolt tevékenységek

* A vándorló magyarok életmódjára, téli és nyári szálláshelyeikre vonatkozó információk gyűjtése, prezentáció készítése.
* A magyarok vándorlásához kapcsolódó animációk, filmek, filmrészletek megtekintése.
* Információ gyűjtése a honfoglaláshoz kapcsolódó régebbi és újabb emlékhelyekről.
* Beszámoló készítése a magyar kalandozó hadjáratok irányairól, sikereiről és kudarcairól, valamint a magyarok harcmodoráról IKT eszközök segítségével.
* A kalandozó hadjáratok jellegének megvitatása.
* A témakörhöz kapcsolódó verseny- és érettségi feladatok megoldása.